Document ID: 32004R0730

Komisijas Regula (EK) Nr. 730/2004
(2004. gada 19. aprīlis),
ar ko pielāgo Regulu (EEK) Nr. 1859/82 par to, kā lauku saimniecību ieņēmumu noteikšanai atlasīt saimniecības, kas iesniedz grāmatvedības pārskatus, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu, un jo īpaši tā 2. panta 3. punktu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 57. panta 2. punktu,
tā kā:
(1) Komisijas Regulas (EEK) Nr. 1859/82 2. pantā [1] katrai dalībvalstij noteikta to saimniecību ekonomikas lieluma robeža, kas iesniedz grāmatvedības pārskatus un kas ietilpst lauku saimniecību grāmatvedības datu tīkla apsekojamā jomā.
(2) Regulas (EEK) Nr. 1859/82 I pielikumā noteikts to atlasāmo saimniecību skaits katrā dalībvalstī pa apgabaliem, kas iesniedz grāmatvedības pārskatus.
(3) Ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas (še turpmāk - "jaunās dalībvalstis") pievienošanos, jānosaka robeža jaunajām dalībvalstīm, kā arī to saimniecību skaits katrā jaunajā dalībvalstī pa apgabaliem, kas iesniedz grāmatvedības pārskatus.
(4) Jānosaka iesniegšanas termiņš pirmajam apstiprinātajam atlases plānam attiecībā uz jaunajām dalībvalstīm.
(5) Tādēļ attiecīgi jāgroza Regula (EEK) Nr. 1859/82,
IR PIEŅĒMUSI ŠO REGULU.
1. pants
Regulu (EEK) Nr. 1859/82 groza šādi:
1. Regulas 2. pantu aizstāj ar šādu:
"2. pants
2004. pārskata gadam (12 secīgi mēneši, kas sākas laikposmā no 2004. gada 1. janvāra līdz 2004. gada 1. jūlijam), kā arī turpmākiem pārskata gadiem, Regulas Nr. 79/65/EEK 4. pantā minētā robeža Eiropas lieluma vienībās (ELV) ir šāda:
-Beļģija: | 16 ELV |
-Čehija: | 4 ELV |
-Dānija: | 8 ELV |
-Vācija: | 8 ELV |
-Igaunija: | 2 ELV |
-Grieķija: | 2 ELV |
-Spānija: | 2 ELV |
-Francija: | 8 ELV |
-Īrija: | 2 ELV |
-Itālija: | 4 ELV |
-Kipra: | 1 ELV |
-Latvija: | 2 ELV |
-Lietuva: | 2 ELV |
-Luksemburga: | 8 ELV |
-Ungārija: | 2 ELV |
-Malta: | 8 ELV |
-Nīderlande: | 16 ELV |
-Austrija: | 8 ELV |
-Polija: | 2 ELV |
-Portugāle: | 2 ELV |
-Slovēnija: | 2 ELV |
-Slovākija: | 6 ELV |
-Somija: | 8 ELV |
-Zviedrija: | 8 ELV |
-Apvienotā Karaliste (izņemot Ziemeļīriju): | 16 ELV |
-Apvienotā Karaliste (tikai Ziemeļīrija): | 8 ELV" |
2. Regulas 5. pantā pievieno šādu daļu:
"Čehija, Igaunija, Kipra, Latvija, Lietuva, Ungārija, Malta, Polija, Slovēnija un Slovākija nosūta Komisijai savu atlases plānu par 2004. pārskata gadu pirms 2004. gada 30. novembra."
3. Regulas I pielikumu aizstāj ar šīs regulas pielikuma tekstu.
2. pants
Šī regula stājas spēkā tad, ja stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgums, un minētā līguma spēkā stāšanās dienā.
To piemēro no 2004. pārskata gada.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 19. aprīlī

Labels: 4
19
6